AIŠKINAMASIS RAŠTAS

dėl savivaldybės turto perdavimo viešajai įstaigai Molėtų turizmo ir verslo informacijos centrui pagal turto patikėjimo sutartį

1. Parengto tarybos sprendimo projekto tikslai ir uždaviniai:

Tikslas – perduoti Molėtų turizmo ir verslo informacijos centrui (toliau – Centras) pagal patikėjimo sutartį savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Centrui perdavus sprendime nurodytą turtą pagal patikėjimo sutartį, turtas bus tinkamai apskaitytas, naudojamas pagal paskirtį ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Turtas Molėtų rajono savivaldybės administracijos direktoriaus įsakymais: 2016 m. vasario 5 d. Nr. B6-94 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“, 2017 m. kovo 17 d. Nr. B6-202 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“, 2018 m. kovo 26 d. Nr. B6-226 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“, pripažintas nereikalingu savivaldybės administracijos veiklai. Turtas pagal panaudos sutartis perduotas Centrui. Atsižvelgiant į tai, kad turtas Centrui perduotas savivaldybės savarankiškosioms funkcijoms vykdyti tikslinga būtų turtą perduoti pagal patikėjimo sutartį. Panaudos sutartys bus nutrauktos šalių susitarimu. Tuo tikslu paruoštas sprendimo projektas dėl turto perdavimo pagal turto patikėjimo sutartį Centrui.